જોકે સરકાર આવા હુમલા રોકવામાં નિષ્ફળ ગઈ છે તે પણ હકીકત છે. અલ-શબાબના આતંકીઓ મોગાદિશુંમાં નિયમિત બોમ્બધડાકા કરતું રહે છે. અલ-શબાબને લાગે છે કે સોમાલિયાની સરકાર પૂરતી મુસ્લિમ નથી. માત્ર ઈસ્લામનું જ શાસન ચાલવું જોઈએ અને ખિલાફતની સ્થાપના થવી જોઈએ એવા બદઇરાદાથી અલ-કાયદા સાથે સંકળાયેલા આ ત્રાસવાદીઓ મુસ્લિમોનો જ ભોગ લઈ રહ્યા છે. સોમાલિયાનું લશ્કર અલ-શબાબના ત્રાસવાદીઓનો સામનો કરી શકવા સક્ષમ નથી. અમેરિકા અહીં પણ લશ્કરી મદદ કરી રહ્યું છે. અમેરિકા ડ્રોન દ્વારા અલ-શબાબના અડ્ડાઓ પર હુમલા કરે છે. બદલામાં આતંકીઓ શહેરી વિસ્તારમાં બોમ્બધડાકા કરી જાય છે. બંને બાજુ મુસ્લિમોનો જ ભોગ લેવાય છે.